Liber gestorum Salomonis
Liber gestorum Salomonis, secundum auctorem libri I Regum, fuit vita regis Salomonis quae alias res, ab hoc auctore omissas, continebat: "Reliqua autem gestorum Salomonis, omnia quae fecit, et sapientia eius, ecce universa scripta sunt in libro gestorum Salomonis." Nonnullae versiones eandem rem quaestionis forma exprimunt: Anglice p.ex. "Now the rest of the acts of Solomon and whatever he did, and his wisdom, are they not written in the book of the acts of Solomon?" (id est "...nonne sunt scriptae...?") Auctor libri I Chronicorum, qui fere omnia de rege Salomone e libris Regum extraxit, hanc citationem omittit aliosque libros amissos refert. Ergo non satis constat an tale opus olim exsisterit.